b'\n_START_ARTICLE_\nFranjo Maru\xc5\xa1i\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nStar\xc5\xa1a, o\xc4\x8de Franc pek in mati Jo\xc5\xbeefa Maru\xc5\xa1i\xc4\x8d rojena Kumar, sta mu kmalu umrla. Med 1. svetovno vojno je bil begunec v Muti, kjer je kon\xc4\x8dal ljudsko \xc5\xa1olo in se nato vpisal na gimnazijo v Mariboru. Zaradi vrnitve v rojstni kraj je \xc5\xa1olanje za nekaj let opustil. Delal je na kmetiji in kot delavec na \xc5\xbeagi za marmor. V jeseni 1927 je od\xc5\xa1el v Kraljevina Srbov, Hrvatov in Slovencev in nadaljeval \xc5\xa1olanje. Maturiral je na gimnaziji v Ljubljani ter se vpisal na Tehni\xc5\xa1ko fakulteto v Ljubljani na oddelek za rudarstvo ter marca 1940 diplomiral. Leta 1937 je bil poslan v Romunijo kjer je pri naftni dru\xc5\xbebi Creditul Mimer napisal diplomsko delo o strojih za \xc4\x8drpanje nafte. Po diplomi je bil najprej nekaj \xc4\x8dasa prometni in\xc5\xbeenir v premogovniku Obeli\xc4\x87 na Kosovu nato eno leto namestnik upravnika na rudarsko raziskovalnih delih Dr\xc5\xbeavne rudarske uprave v Krapini. Od 10. junija 1942 do 30. septembra 1943 je bil upravnik premogovnika v kraju Stra\xc5\xbea Krapinska. Potem je bil nekaj mesecev prometni in\xc5\xbeenir in pomo\xc4\x8dnik direktorja pri upravi Medjimurskih rudnikov, nato pa zaradi bolezni na lastno \xc5\xbeeljo razre\xc5\xa1en terenske slu\xc5\xbebe. Od 30. novembra 1946 je bil honorarni predavatelj opisne geometrije na Tehni\xc5\xa1ki fakulteti v Ljubljani. Napisal je skripta: Skripta iz opisne geometrije ter Ortogonalna aksinometrija in osnove splo\xc5\xa1ne aksonometrije. Leta 1960 se je preselil v Italijo, se naselil v kraju Mo\xc5\xa1 (sedaj ital. Mossa) blizu Gorice in do upokojitve pou\xc4\x8deval na Tehni\xc5\xa1kem in\xc5\xa1titutu Malignani v Vidmu.'